text: Flammerne stod ud af Volvo'en på motorvejen
  13 februar 2017 kl. 10.33
  En Volvo-ejer måtte mandag morgen se sin bil udbrænde på motorvejen ved Bramming.
  Kort før kl. 08.00 mandag morgen fik en bilist på Esbjergmotorvejen sig noget af en forskrækkelse. Røgen stod pludselig ud af motorrummet på hans Volvo, mens han kørte på motorvejen.
  Han fik hurtigt smidt bilen ind i nødsporet og kontaktet alarmcentralen.  Branden var begyndt i motorrummet, og røgen bredte sig hurtigt til kabinen. Chaufføren nåede dog at komme uskadt ud af bilen.
  Det lykkedes Sydvestjysk Brandvæsen at slukke ilden uden gene for den øvrige morgentrafik.
  Uheldet skete i det vestgående spor ved Brammingafkørslen.
  Brand i bil på Esbjergmotorvejen ud for Bramming i vestgående retning. Kør forsigtig på stedet. #politidk
  
  